ມີການພົບເຫັນ ຂຸມຝັງສົບໝູ່ ຢູ່ໃນມາເລເຊຍ ເຊິ່ງຄິດວ່າ ເປັນຊາກສົບຂອງ ອົບພະຍົບໂຣຮິງຢາ
ສື່​ຂ່າວ​ທ້ອງ​ຖິ່ນ​ລາຍ​ງານ​ວ່າ ​ໄດ້​ມີ​ການ​ພົບ​​ເຫັນ ປະມານ 30 ຂຸມ ທີ່ມີ​ກະດູກຫຼາຍຮ້ອຍຊິ້ນ ຢູ່​ໃນ​ຂຸມ ​ ແລະ ​ຢູ່​ໃກ້ໆບ່ອນ​ທີ່ພວກ​ຄ້າ​ມະນຸຸດ​​ໃຊ້ ​ເປັນຄ້າຍ​ກັກ​ກັນ​.
ບັນດາເຈົ້າໜ້າທີ່ມາເລເຊຍ ກ່າວວ່າ ຕຳຫລວດໄດ້ພົບເຫັນຂຸມ ຝັງສົບໝູ່ຫຼາຍໆຂຸມ ທີ່ເຊື່ອກັນວ່າ ມີຊາກສົບຂອງຊາວອົບພະຍົບ ຈາກມຽນມາ ແລະ ບັງກາລາແດັສ ທ່ານ Zahid Hamidi ລັດຖະມົນຕີກະຊວງພາຍໃນ ມາເລເຊຍ ກ່າວຕໍ່ບັນດານັກຂ່າວ ໃນວັນອາທິດມື້ນີ້ວ່າ ພວກຂຸມຝັງສົບ ດັ່ງກ່າວ ໄດ້ຖືກພົບເຫັນ ຢູ່ຕາມເຂດຊາຍແດນຕິດກັບປະເທດ ໄທ ໃກ້ໆກັບໝູ່ບ້ານ ທີ່ພວກຄ້າມະນຸດໄດ້ນຳໃຊ້ນັ້ນ ສື່ຂ່າວທ້ອງຖິ່ນລາຍງານວ່າ ໄດ້ມີການພົບເຫັນ ປະມານ 30 ຂຸມ ທີ່ມີກະດູກຫຼາຍຮ້ອຍຊິ້ນ ຢູ່ໃນຂຸມ ແລະ ຢູ່ໃກ້ໆບ່ອນທີ່ພວກຄ້າ ມະນຸຸດໃຊ້ເປັນຄ້າຍກັກກັນ ບັນດາເຈົ້າໜ້າທີ່ ໄດ້ປະຕິເສດ ໃນເມື່ອກ່ອນ ວ່າ ຂຸມຝັງສົບໝູ່ ຫຼື ຄ້າຍຂ້າທາດ ເຊັ່ນນັ້ນ ແມ່ນບໍ່ມີຢູ່ໃນດິນແດນ ຂອງມາເລເຊຍ ຄາດກັນວ່າ ຫົວໜ້າຕຳຫລວດແຫ່ງຊາດ ຈະຈັດກອງປະຊຸມຖະແຫລງ ຂ່າວ ກ່ຽວກັບເລື່ອງນີ້ ໃນວັນຈັນມື້ອື່ນ ເມື່ອຕົ້ນເດື່ອນນີ້ ກໍໄດ້ມີການພົບເຫັນ ພວກຄ້າຍ ແລະ ຂຸມຝັງສົບໝູ່ ແບບດຽວກັນນີ້ ຢູ່ຊາຍແດນ ເບື້ອງຂອງປະເທດໄທ ພວກເຄາະຮ້າຍ ທີ່ລວມທັງ ຊາວບັງກລາແດັສ ແລະ ຊາວໂຣຮິງຢາ ແມ່ນພວມພາກັນ ຫລົບໜີ ຈາກການປະຫັດປະຫານ ຢູ່ໃນມຽນມາ